Gorakhpuras
Gorakhpuras (hind. गोरखपुर, IAST: Gorakhpur) – miestas šiaurės Indijoje, Utar Pradeše, 273 km į rytus nuo Laknau, Indo-Gangos lygumoje, prie Rapčio žemupio. Transporto mazgas (geležinkelio stotis, laivyba upėmis). Cukraus, chemijos pramonė, rankinė tekstilės dirbinių gamyba. Veikia universitetas (įk. 1957 m.). Miesto įžymybė – Gorakšanatho šventykla, skirta žymiam jogui (nathui) guru Gorakhnathui (Gorakšanathui).